CELEX: 62007TN0038
Language: hu
Date: 2007-02-16 00:00:00
Title: T-38/07. sz. ügy: 2007. február 16-án benyújtott kereset – Shell Petroleum és társai kontra Bizottság

14.4.2007   
            
            
               HU
            
            
               Az Európai Unió Hivatalos Lapja
            
            
               C 82/45
            
         2007. február 16-án benyújtott kereset – Shell Petroleum és társai kontra Bizottság
   (T-38/07. sz. ügy)
   (2007/C 82/96)
   Az eljárás nyelve: angol
   Felek
   
      Felperesek: a Shell Petroleum NV (Hága, Hollandia), a Shell Nederland BV (Hága, Hollandia) és a Shell Nederland Chemie BV (Rotterdam, Hollandia) (képviselők: T. Snoep és J. Brockhoff ügyvédek)
   
      Alperes: az Európai Közösségek Bizottsága
   Kereseti kérelmek
   A Shell Petroleum NV azt kéri az Elsőfokú Bíróságtól, hogy:
   
               —
            
            
               semmisítse meg a határozatot az a Shell Petroleum NV-t érintő részében;
            
         
               —
            
            
               másodlagosan:
               
                           —
                        
                        
                           semmisítse meg a határozat 2. cikkének d) pontját;
                        
                     
                           —
                        
                        
                           csökkentse a kiszabott bírság összegét oly mértékben, amennyiben megfelelőnek találja; és
                        
                     
         
               —
            
            
               kötelezze a Bizottságot a költségek viselésére.
            
         AZ Shell Nederland BV azt kéri az Elsőfokú Bíróságtól, hogy:
   
               —
            
            
               semmisítse meg a határozatot az Shell Nederland BV-t érintő részében;
            
         
               —
            
            
               másodlagosan:
               
                           —
                        
                        
                           semmisítse meg a határozat 2. cikkének d) pontját;
                        
                     
                           —
                        
                        
                           csökkentse a kiszabott bírság összegét oly mértékben, amennyiben megfelelőnek találja; és
                        
                     
         
               —
            
            
               kötelezze a Bizottságot a költségek viselésére.
            
         AZ Shell Nederland Chemie BV azt kéri az Elsőfokú Bíróságtól, hogy:
   
               —
            
            
               semmisítse meg a határozat 2. cikkének d) pontját, illetve csökkentse a kiszabott bírság összegét oly mértékben, amennyiben megfelelőnek találja; és
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek
   A felperesek a COMP/F/38.638 – butadién gumi és emulziós butadién-sztirol gumi ügyben 2006. november 29-én hozott C(2006) 5700 végleges bizottsági határozat megsemmisítését kérik, amelyben a Bizottság megállapította, hogy a felperesek más vállalkozásokkal együtt a termékekre vonatkozó árcélokban való megállapodással, a vevők megnemtámadási megállapodások révén történő felosztásával, valamint az árakra, versenytársakra és a vevőkre vonatkozó üzleti információk cseréjével megsértették az EK 81. cikket, valamint az Európai Gazdasági Térségről szóló megállapodás 53. cikkét.
   Keresetük alátámasztására a felperesek arra hivatkoznak, hogy a Bizottság megsértette az EK 81. cikket, valamint az 1/2003 tanácsi rendelet (1) 7. cikkét, valamint 23. cikkének (2) és (3) bekezdését azzal, hogy:
   
               a)
            
            
               A jogsértést a Shell Petroleum NV-nek és a Shell Nederland BV-nek is betudta, miközben a Bizottság maga is elismeri, hogy csupán a Shell Nederland Chemie BV vett részt közvetlenül a jogsértésben;
            
         
               b)
            
            
               a felperesekkel szemben kiszabandó bírság alapösszegét visszaeső mivoltukra hivatkozva 50 %-kal növelte, és ezzel megsértette az arányosság és jogbiztonság elvét;
            
         
               c)
            
            
               elrettentő szorzót alkalmazott és ezzel megsértette az egyenlő bánásmód és az arányosság elvét; továbbá
            
         
               d)
            
            
               a felperesekkel szemben kiszabandó bírság alapösszegét a bírságkiszabási iránymutatást (2) és az arányosság, valamint az egyenlő bánásmód elvét megsértve állapította meg.
            
         Másodlagosan a felperesek az EK 253. cikkben meghatározott indokolási kötelezettség megsértésére hivatkoznak.
   
      (1)  A Szerződés 81. és 82. cikkében meghatározott versenyszabályok végrehajtásáról szóló 2003. december 16-i 1/2003/EK tanácsi rendelet (HL 2003 L 1. 1. o.; magyar nyelvű különkiadás: 8. kötet, 2. fejezet, 205. o.).
   
      (2)  Iránymutatás 17. rendelet 15. cikkének (2) bekezdése és az ESZAK-szerződés 65. cikkének (5) bekezdése alapján kiszabott bírság megállapításának módszeréről című 1998. január 14-i bizottsági közlemény (HL 1998 C. 9., 3. o., magyar nyelvű különkiadás: 8. kötet, 1. fejezet, 171. o.).